દાદાને સેનામાં નોકરી મળી તે પછી તેમનું કુટુંબ આસામની બહાર રહેવા લાગ્યું હતું તેમ ઝિયાઉદ્દીનનું કહેવું છે. ફકરુદ્દીનના સંતાનો અને પોતાના ભાઈબહેન પણ દિલ્હીમાં રહેતાં થયાં હતાં. પોતાના બે ભાઈઓ દિલ્હીમાં રહેતાં હતાં. એક બહેન લગ્ન કરીને પાકિસ્તાન જતી રહી હતી, જ્યારે એક બહેન જે આસામમાં રહેતી હતી તે હવે જીવિત નથી એવું ઝિયાઉદ્દીનનું કહેવું છે. ફકરુદ્દીનના સંતાનો પણ દિલ્હીમાં જ વસી ગયા હતા. તેમની સાથે બહુ ઓછો સંપર્ક તેમનો રહ્યો હતો એમ તેમનું કહેવું છે. જોકે ઝિયાઉદ્દીનનો દાવો છે કે તેમના પિતા અહેતરામુદ્દીન એન્જિનિયર થયાં હતાં અને તેમની શાદી પછી રેંગિયામાં રહેવા આવ્યાં હતાં, બીજી બાજુ એમ પણ કહે છે કે તેઓ લાંબો સમય ગૌહાટીમાં એન્જિનિયર તરીકે કામ કરતા રહ્યાં હતાં, પણ કુટુંબ રેંગિયામાં જ રહેતું હતું. ઝિયાઉદ્દીન પણ રેંગિયામાં જ રહે છે અને તેમને પણ બે સંતાનો છે.